आप का धरना सातवें दिन रहा जारी
धनबाद| नगरनिगम द्वारा होल्डिंग टैक्स में बेतहाशा वृद्धि करने के विरोध में आम आदमी पार्टी की ओर से आयोजित अनिश्चितकालीन क्रमिक धरना रविवार को सातवें दिन जारी रहा। काय्रक्रम का नेतृत्व कर रहे आप के जिला संयोजक राज कुमार सोनी ने कहा कि सबसे गंदे शहर का दाग होने के बावजूद इसे धोने की दिशा में नगर निगम की ओर से कवायद अभी तक नहीं शुरू की गई है। निगम से जो सुविधाएं लोगों को मिलनी चाहिए उससे भी लोग वंचित हैं। ऐसे में होल्डिंग टैक्स में बढ़ोतरी कर निगम अपनी झोली भरने में लगा हुआ है। आम लोगों को इस फैसले से होने वाली परेशानी का इन्हें कोई सरोकार नहीं है। धरना में सुनील महतो, पीयूष झा, चंद्रशेखर, इंद्रदेव, शकीला बानो, अभिषेक राम, गोपाल महतो, सीमा देवी, सनोज कुमार, मनू शर्मा आदि मौजूद थे।
hin_Deva hin_Deva